Добры дзень! Мяне завуць Вераніка Ганчарова. Я малюю з дзяцінства. З 4-х гадоў у студыі "Востраў", у мастачкі Нікі Сандрас, дома і на курсах малюнка, у рэпетытара. Гэта заўсёды было маім любімым заняткам.
Цяпер я асвоіла фоташоп і вывучаю вэб-дызайн.
У будучыні я хацела б ствараць творчыя праекты, якія б развівалі і падтрымлівалі беларускую нацыянальную культуру. Дапамагалі б развіваць нацыянальную самасвядомасць, падтрымліваць і прасоўваць новую свабодную Беларусь.
Я вельмі люблю творчую працу. У 9 класе мае тэксты ўвайшлі ў зборнік лепшых творчых прац вучняў прыватнай школы “Стэмбрыдж”, дзе я тады вучылася. Я люблю мовы і літаратуры.
У 2020 годзе заняла 3-е месца на раённай алімпіядзе па рускай мове і літаратуры, а ў 2021 годзе атрымала дыплом 2-й ступені (фота прымацавана).
Я хачу падтрымліваць і развіваць цікавыя ініцыятывы і праекты, ствараючы ім творчае афармленне. Мару авалодаць прафесіяй, звязанай з творчасцю і маляваннем.
Сёлета я рэалізавала 2 уласныя валанцёрскія дызайн-праэкты: дызайн друкаванай прадукцыі беларускамоўнага салона прыгажосці "Фабрыка мрояў" і візуалы для зоаабаронцаў у падтрымку бяздомных жывёл “Люблю і клапачуся”.
Распрацоўка сертыфікатаў і візітовак для салона прыгажосці ішла па ўсіх этапах: стварэнне брыфа, запаўненне заказчыкам, прадастаўленне варыянтаў і працяглая іх дапрацоўка. Трэба было падкрэсліць іх унікальнасць: беларускую мову, элегантнасць, якасць абслугоўвання.
У выніку мая праца прынята і запушчана ў друк, а мой першы заказчык выдаў мне падзяку (скан прымацаваны).
Абодва мае праэкты створаны ў стылі беларускага арнаменту, хоць і працуюць на розныя мэты. Гэта сведчыць аб універсальнасці і багацці нашай культуры.
Абодва праэкты валанцёрскія. Я лічу, што валанцёрская праца вельмі важная. Яна дапамагае паспрабаваць сябе ў розных відах дзейнасці, знайсці, што табе падабаецца і дапамагчы людзям і прыродзе.
Я працую на валанцёрскай аснове ў грамадскіх арганізацыях з дзяцінства: экалагічныя ўборкі, пасадкі дрэў у арганізацыі "Экадом". А летам 2022 года я атрымала дыплом за актыўную валанцёрскую працу ў падлеткавым адукацыйным выязным лагеры прыватнай школы "Стэмбрыдж" "Таямніцы Блакітных азёр" (скан прымацаваны).
Сваім вялікім самастойным дасягненнем я таксама лічу паступленне ў Ліцэй №2 г. Мінска пры конкурсе 4 чалавекі на месца. Я сама складала тэксты для іспыту па англійскай мове і настаўнікі адзначылі багатую лексіку (скан прымацаваны).
Я спадзяюся, мая вучоба ў ЕГУ дапаможа мне развіць лепшыя крэатыўныя якасці і дызайнерскія навыкі. І змагу прынесці шмат карысці Беларусі, людзям, навакольнаму асяроддзю.

